Rīgā, 2025. gada 22. janvārī

**LĒMUMS Nr. 9/1-1**

**Par Vadlīniju paziņojumu veidošanai un izvietošanai VSIA “Latvijas Sabiedriskais medijs” programmās un pakalpojumos apstiprināšanu**

Pamatojoties uz Sabiedrisko elektronisko plašsaziņas līdzekļu un to pārvaldības likuma 7. pantu, Valsts pārvaldes iekārtas likuma 72. panta pirmās daļas 2. punktu un 73. panta pirmās daļas 3. punktu, un ņemot vērā notikušo VSIA “Latvijas Radio” un VSIA “Latvijas Televīzija” reorganizāciju, kuras rezultātā 2025. gada 2. janvārī tika dibināta jauna valsts kapitālsabiedrība – VSIA “Latvijas Sabiedriskais medijs”, Sabiedrisko elektronisko plašsaziņas līdzekļu padome (turpmāk – Padome)

**nolemj**:

1. Apstiprināt Vadlīnijas paziņojumu veidošanai un izvietošanai VSIA “Latvijas Sabiedriskais medijs” programmās un pakalpojumos (turpmāk arī – Vadlīnijas) šim lēmumam pievienotajā redakcijā.
2. Informēt par šo lēmumu VSIA “Latvijas Sabiedriskais medijs”.
3. Uzdot VSIA “Latvijas Sabiedriskais medijs”:

3.1. publicēt Vadlīnijas savā tīmekļa vietnē;

3.2. ar Padomi saskaņotā laika grafikā, izstrādāt iekšējos normatīvos aktus un dokumentus, kas regulē jautājumus par paziņojumu veidošanu un izvietošanu VSIA “Latvijas Sabiedriskais medijs” programmās un pakalpojumos, un Vadlīnijās noteiktajos gadījumos izstrādātos normatīvos aktus iesniegt Padomei saskaņošanai.

4. Publicēt Vadlīnijas Padomes tīmekļa vietnē [www.seplp.lv](http://www.seplp.lv).

5. Ar šo lēmumu spēku zaudē ar Padomes 2024. gada 3. maija lēmumu Nr. 22/1-1 “Par Vadlīniju paziņojumu veidošanai un izvietošanai sabiedriskā medija programmās un pakalpojumos apstiprināšanu” apstiprināto Vadlīniju paziņojumu veidošanai un izvietošanai sabiedriskā medija programmās un pakalpojumos redakcija.

6. Atbildīgais Padomes loceklis par šī lēmuma izpildes kontroli ir Jānis Eglītis.

Lēmums stājas spēkā tā pieņemšanas brīdī.

Lēmums (bez pielikumiem) sagatavots elektroniski uz 1 (vienas) lapas.

*Pielikumā: Vadlīnijas paziņojumu veidošanai un izvietošanai VSIA “Latvijas Sabiedriskais medijs” programmās un pakalpojumos uz 15 (piecpadsmit) lapām un to Pielikumi Nr. 1 un Nr. 2 (Excel datne).*

**Padomes priekšsēdētājs (*paraksts*)\* Jānis Siksnis**

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU